《庭楸》
宋代·刘敞

中庭长楸百尺馀，翠叶晻蔼当四隅。晨霞夕日自相翳，并坐可得千人俱。

忆昔河决钜野溢，定之方中作宫室。当时鲁人始种此，还赋卫风伐琴瑟。

春华亹亹六十年，高干错落摧寒烟。怅望空随众木老，中舍至音无与宣。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。